安全困境

安全困境係國際關係上嘅一個概念，指一個國家為咗自我保護而加強軍事力量，令到第啲國家跟住噉樣做，搞到局勢變得緊張。就好似監躉困境講嘅噉。

理論解釋 

喺國際關係上，軍備競賽係指兩個或者以上嘅國家鬥提升自身嘅軍隊嘅戰鬥力－包括咗鬥培訓士兵、鬥生產武器同埋鬥開發新武器呀噉。想像家陣有若干個國家，對於每個國家嚟講：
佢有「提升軍隊戰鬥力」同「唔提升軍隊戰鬥力」兩個可能嘅選項；
「軍隊戰鬥力高過第啲國家」對佢嚟講有利；
佢有能力用自己嘅情報機構嚴格控制有關自己軍事力量實情嘅情報，即係話佢嘅軍事力量實情係一樣私密資訊－係第啲國家唔知嘅；
噉亦都表示，佢唔能夠清楚知道第啲國家嘅軍事力量實情；
喺最基本上，想像美國同蘇聯兩個國家，「合作」表示「唔提升軍隊戰鬥力」，「背叛」表示「提升軍隊戰鬥力」。原則上，「大家齊齊冇戰鬥力」就唔會打仗，但現實係，「人哋提升戰鬥力，自己唔提升」係一個極壞嘅情況，所以對於兩個國家嚟講，揀「背叛」係佔優策略，而且大家齊齊揀「背叛」係成場博弈唯一一個拿殊均衡點－大致上就好似監躉困境嘅情況噉樣：

於是國家就陷入安全困境。

國防

攷 

國際關係